b"\n_START_ARTICLE_\nDe'Longhi\n_START_SECTION_\nHistorie og handel\n_START_PARAGRAPH_\nVirksomheden blev grundlagt af De'Longhi familien i 1902, som en lille producent af industrielle dele. Virksomheden blev til et aktieselskab, inc. i 1950. Virksomheden var historisk en f\xc3\xb8rende producent af b\xc3\xa6rbare varmeapparater og klimaanl\xc3\xa6g. Den har sidenhen udvidet til at omfatte n\xc3\xa6sten enhver kategori indenfor husholdningsapparater, heriblandt madlavning, husholdnings reng\xc3\xb8ring og strygning. De'Longhi er is\xc3\xa6r velkendt for sine Artista espresso maskiner, De'Longhi ismaskine og det b\xc3\xa6rbare klimaanl\xc3\xa6g Pinguino._NEWLINE_De'Longhi er kendt for sit produktdesign samt Esclusivo serien af k\xc3\xb8kkenapparater, der vandt en:Red Dot design prisen i 2007.  Home Furnishing News anerkendte De'Longhis design direkt\xc3\xb8r Giocomo Borin, som en af de 50 mest inflydelsesrige designere i verden i 2006._NEWLINE_De'Longhis erhvervelse af den britiske k\xc3\xb8kkenmaskine producent Kenwood Limited gav De'Longhi adgang til Kenwood kinesiske fabrik. Som et resultat heraf bliver mange af De'Longhis produkter nu importeret fra Kina, imens design og innovation overordnet set forbliver i Italien._NEWLINE_De'Longhi driver i alt 13 produktionsanl\xc3\xa6g og 30 internationale datterselskaber, som underst\xc3\xb8tter salget i 75 lande verden over. Internationale salg st\xc3\xa5r for n\xc3\xa6sten 75 procent af gruppens totaloms\xc3\xa6tning, der toppede med \xe2\x82\xac 1,63 milliard i 2010._NEWLINE_Den 16. april 2012 k\xc3\xb8bte De'Longhi evige rettigheder til produktion af Brauns m\xc3\xa6rkevarer fra Procter & Gamble i segmentet for sm\xc3\xa5 husholdningsapparater. Procter & Gamble ejer fortsat Braun m\xc3\xa6rket. Aftalen l\xc3\xb8d p\xc3\xa5 \xe2\x82\xac 50 millioner betalt omg\xc3\xa5ende og 90 \xe2\x82\xac betalt over de n\xc3\xa6ste 15 \xc3\xa5r. _NEWLINE_Aktier i virksomheden bliver handlet p\xc3\xa5 Milans b\xc3\xb8rs, Borsa Italiana."